# Eugen Kvaternik

### Izvor: Wikipedija

Eugen Kvaternik (Zagreb, 31. listopada 1825. - Rakovica kod Plaškog, 11. listopada 1871.), hrvatski političar, pisac i revolucionar

Eugen Kvaternik

Studirao je bogoštovlje u Senju i Pešti, ali je prešao na pravo, gdje je i diplomirao 1847. godine.

Uz dr. Antu Starčevića, svojim je državnopravnim spisima i saborskim govorima položio ideološke i borbeno-političke temelje Hrvatske stranke prava i pravaškog svjetonazora. Po njihovim zamislima, Stranka prava je od 1861. godine bila na čelu hrvatskog narodnog pokreta protiv Austrije i Ugarske.

Zalagao se za samostalnu Hrvatsku, ali je smatrao da je za ostvarenje tog sna neophodna pomoć nekih stranih zemalja. Tako je bio povezan s revolucionarima Italije, Francuske i Rusije, a slovio je kao istaknuti član međunarodnog revolucionarnog bratstva tog doba. Vratio se u Hrvatsku 1860. godine, a prognan je još 2 puta, dok se 1867. godine nije vratio s ciljem da ostane u Hrvatskoj.

Ne vidjevši drugog rješenja za oslobođenje Hrvatske od tuđinske vlasti, on 08. studenog 1871. godine staje na čelo narodnog ustanka u Rakovici, poznatog kao Rakovička buna. U želji da ne kompromitira Stranku prava, kao i dr. Antu Starčevića, Eugen Kvaternik preuzima potpunu odgovornost za taj ustanak, premda mu je cilj bio dovođenje stranke na vlast u neovisnoj Hrvatskoj. Pri tom su mu aktivno pomogli Ante Rakijaš, Vjekoslav Bach, Petar Vrdoljak, Ante Turkalj, braća Čuić... Zanimljivo je da su ustanku pristupili i pravoslavci iz zahvaćenog područja, a proglašeni politički ciljevi bune su bili:

- oslobođenje hrvatskog naroda od austrijsko-mađarskog jarma
- proglašenje neovisne Hrvatske
- jednakost pred zakonom
- općinska samouprava
- ukidanje vojničke uprave u Granici i uvođenje slobodnih županija
- poštovanje obaju vjeroispovijedi u ljubavi i slozi

Buna nije uspjela i većina je ustanika poginula, kao i sam Eugen Kvaternik.

Oton Iveković:
Rakovička pogibija
(smrt Eugena Kvaternika)

## [uredi] Izvori

- moljac.hr :: Eugen Kvaternik, uz dozvolu autora teksta

## [uredi] Vanjska poveznica

- Kvaternik: biografija
- Ferdo Šišić: Kvaternik (Rakovička buna)

Dobavljeno iz "http://hr.wikipedia.org../../../e/u/g/Eugen_Kvaternik_374f.html"

Kategorije: Hrvatski političari | Hrvatski narodni preporod | Kraljevina Hrvatska i Slavonija | Hrvatski pravaški pokret

##### Views

- Članak
- Razgovor
- Trenutna inačica

##### Traži

##### Drugi jezici

- Deutsch
- English
- Русский
- Српски / Srpski